# Võrk ja Windows

Selle osa aluseks on LISa README-fail, mille on kirjutanud Alexander Neundorf.

&kde; pakub võimsat serverit nimetusega kohtvõrgu info server (LAN Information Server, LISa) ja selle lähisugulast piiratud kohtvõrgu info server (Restricted LAN Information Server, resLISa), mis tuvastavad sinu kohtvõrgus CIFS- ja muud serverid ning teevad üldiselt sedasama, mida teeb Võrgunaabrus &Microsoft;&Windows; korral.

## Kuidas see töötab

&lisa; sõltub ainult TCP/IP pinust, nii et selle töötamiseks ei ole vajalik Samba seadistus, küll aga pakett samba ise. Masinate leidmiseks kohtvõrgus tuleb määrata seadistustefailis IP-aadresside vahemik, mida &lisa; kontrollib. &lisa; deemoni käivitamisel saadab see ICMP kaja päringu kõigile seadistustefailis määratud IP-aadressidele ja ootab vastust.

&lisa; deemon vajab sokli avamiseks administraatori õigusi, kuid kui sokkel on loodud, loobutakse kohe administraatori õigustest.

&lisa; võib käivitada ka käsuga `nmblookup `"*"``.

Kui sul pole programmi `nmblookup`, leiab selle aadressilt http://www.samba.org või sinu distributsiooni pakutavate tarkvarapakettide seast

. Samba käsk `nmblookup `"*"`` saadab võrku leviteate ning iga masin, kus töötab Samba teenus, vastab sellele kinnitusega, et on valmis ühendusi vastu võtma.

## resLISa

Kui sinu firma võrgus valitsevad väga ranged reeglid selle osas, millised pordid võivad ja millised ei või olla avatud, on ilmselt muude võrgus asuvate masinatega suhtlemiseks mõttekas võtta kasutusele &reslisa;. Et &reslisa; ei saa esitada päringut kogu võrgule või aadressivahemikule, tuleb seadistustefaili iga masin nimepidi eraldi lisada. Praegu on võimalik sinna lisada kuni 64 masinat.

&reslisa; annab infot ainult üle &UNIX; domeeni sokli, &ie; mitte üle võrgu. Sokli nimi on `/tmp/resLISa-`SinuKasutajanimi``, mistõttu ühes masinas võib &reslisa; käivitada ka mitu kasutajat.

## Seadistamine

Käivitamisel parsib &lisa; esmalt seadistustefaili kasutajate kodukataloogis (`$`HOME`/.lisarc`). Kui seda faili ei ole, otsib &lisa; süsteemset seadistustefaili (`/etc/lisarc`). Toome näite seadistustefaili kohta:

    PingAddresses = 192.168.100.0/255.255.255.0;192.168.100.10-192.168.199.19;192.168.200.1;
    PingNames = my_host1;my_host2    #Masinad nimepidi (vajalik resLISa jaoks)
    AllowedAddresses = 192.168.0.0/255.255.0.0
    BroadcastNetwork = 192.168.100.0/255.255.255.0
    SearchUsingNmblookup = 1         #Üritatakse kasutada ka nmblookup'i
    FirstWait = 30                   #30 sajandiksekundit
    SecondWait = -1                  #Proovitakse ainult üks kord
    #SecondWait = 60                 #Proovitakse kaks korda ja oodatakse 0.6 sekundit
    UpdatePeriod = 300               #Uuendamine iga 300 sekundi järel
    DeliverUnnamedHosts = 0          #Nimeta masinaid ei avaldata
    MaxPingsAtOnce = 256             #Saadetakse kuni 256 ICMP kaja päringut korraga

&lisa; seadistamine on võimalik ka graafiliselt, kui valida &kmenu;s &juhtimiskeskus;Võrk Kohtvõrgu lehitsemine. Selle valiku kasutamiseks tuleb aga &lisa; käivitada käsureal võtmega `-K`.

## Lisainfo

- Kõigi käsureavõtmete täieliku nimekirja ja näited leiab &lisa; käsiraamatust, mille lugemiseks ava &konqueror;is asukoht `help:/lisa`.