## Värvid

### Sissejuhatus

Värvivaliku moodul koosneb neljast osast:

1. Värviskeemi eelvaatlus.

2. Praegune elemendi värv.

3. Võimalikud värviskeemid.

4. Kontrastiliugur.

Mõistet element kasutavad sageli programmeerijad, tähistades nii kasutajaliidese elemente, näiteks nupud, menüüd ja kerimisribad. Neid võib pidada põhilisteks ehituskivideks, mis omavahel ühendatuna moodustavadki rakenduse.

#### Eelvaatlus

Dialoogi selles osas on näha, milline näeb rakendatud värviskeem välja valitud elementidel. Siin pakutakse praegu kehtivate värvivalikute eelvaatlust.

Värviskeemi osa koosneb 18 värvikomplektist.

Iga elemendi juures on näidatud tema nimetus, mis aitab sul paremini mõista, kuidas tehtud muudatused tegelikku väljanägemist muudavad.

#### Elemendi värv

Liitkastis on näidatud parajasti valitud värviskeemi osa. Selle elemendi värvi saab muuta klõpsuga allpool paikneval värvinupul. Seejärel ilmub värvivalikudialoog, kus võid valida uue värvi. Kui oled sellega rahul, vajuta nuppu OK. Eelvaatluse alal võid näha, milline muudatus tegelikkuses välja näeb.

Värvivalikukastis võid valida suvalise värviskeemi osa.

#### Kontrastiliugur

Kontrastiliugur võimaldab muuta valitud värvide erinevate toonide kontrasti.

Eelvaatluse alal võid kohe näha muudatuste toimet.

#### Värviskeem

&kde; pakub mitmesuguseid värviskeeme ja lubab neid sul ka endal määrata.

Iga värviskeemi korral on lisaks nimele näha kolm selle peamist komponenti. Skeemi vaatamiseks suuremal eelvaatluse alal klõpsa selle nimel.

Oma värviskeemi määramiseks võid hakatuseks kasutada &kde; pakutavaid skeeme. Klõpsuga nupul Salvesta skeem... võid selle salvestada uue nimega ja seejärel muudatusi teha.

Kui oled valinud kasutaja loodud värviskeemi, saad sellesse tehtud muudatusi (mida võid näha eelvaatluse alal) salvestada klõpsuga nupul Salvesta skeem... või siis kustutada skeemi klõpsuga nupul Eemalda skeem.

&kde; pakutavaid skeeme ei saa muuta ega kustutada.

Uute kirjete lisamiseks võid kasutada nuppu Impordi skeem.... Selleks võivad olla värviskeemid, mida oled loonud teises arvutis ja salvestanud, või veebileheküljelt alla laaditud skeemid.

Kui soovid, võid määrata, et &kde; rakendaks värviskeemi ka &kde;-välistele rakendustele. Selleks märgi ära kast Värve rakendatakse mitte-KDE rakendustele. Seda ei luba endaga teha küll mitte kõik rakendused, kuid enamik siiski.